04/01/2021 | Administración LocalMunicipal
Teo
Anuncio da resolución da alcaldía pola que se declara deserta a praza de inspector da Policía Local de Teo, reservada á quenda de mobilidade horizontal correspondente á OEP 2019

A Alcaldía ditou a Resolución nº 1188/2020, en data 23.12.2020 cuxo contido literal é o seguinte: Considerando que a Resolución da Alcaldía nº 1032/2019, de 16.12.2019, corrixida pola Resolución da Alcaldía nº 1037/2019, de 17.12.2019, resolveu aprobar as bases reguladoras do proceso de selección para a provisión en propiedade mediante o sistema de mobilidade dunha praza de inspector da Policía Local, funcionario de carreira, correspondente á Oferta de Emprego Público 2019. Sendo que con data 22.01.2020 foi publicado o anuncio da convocatoria do devandito proceso selectivo no Boletín Oficial do Estado, nº 19. Tendo en conta que a Resolución da Alcaldía nº 214/2020, de 02.03.2020, aprobou a lista provisional de persoas aspirantes admitidas e excluídas e apertura dun prazo de dez (10) días hábiles para reclamacións ou corrección de defectos. Na devandita lista figuraban excluídos provisionalmente as dúas únicas persoas que presentaron a correspondente solicitude para participar no concurso para a provisión da praza de inspector: José Abel Patiño García e Daniel Sánchez Villaverde. Rematado o antedito prazo Luis Honorio Isarre Kaltzakorta non subsanou a documentación requirida, non así Dimitar Vasilev Anilema Larrubia, quen o fixo en data 06.03.2020. Considerando que con data 09.03.2020, Maria Nayade Bernabe Caldera presentou alegacións ao devandito concurso de mobilidade, poñendo en coñecemento a sentenza da Sección 1ª da Sala do Contencioso Administrativo do Tribunal Superior de Xustiza de Galiza nº 378/2018, de data 19.09.2018, en cuxo Resolvo se acorda: “. respecto del recurso de alzada contra la resolución del Tribunal Cualificador del proceso selectivo convocado por el Ayuntamiento de La Coruña para la provisión de dos plazas de Inspector de Policía Local, de 9 de mayo de 2016, respecto del recurso de reposición interpuesto contra el nombramiento y toma de posesión en el puesto de inspector de D. Dimitar Vasilev Anilema Larrubia y del recurso interpuesto frente resolución de 12 de agosto de 2016, que se ANULAN”. Sendo que das devanditas alegacións deuse traslado ao interesado, Dimitar Vasilev Anilema Larrubia en data 03.07.2020, e ao Concello da Coruña en data 02.07.2020. Considerando que Dimitar Vasilev Anilema Larrubia non formulou alegacións ao escrito presentado por Maria Nayade Bernabe Caldera, non así o Concello da Coruña, que no seu escrito de data 13.07.2020 manifestou o seguinte: “En relación coa sentenza á que fai referencia o solicitante, por auto do Tribunal Superior de Xustiza de Galiza, de data 25/06/2020, resolveuse o incidente de nulidade PNE PEZA NULIDADE EXCEPCIONAL 0000374/2017 0001 AP RECURSO DE APELACIÓN 0000374/2017, nos seguintes termos: Desestimar o incidente, declarando Non haber lugar á nulidade de actuacións exposta pola representación legal do Concello da Coruña, pola representación legal do codemandado Nelya Barbarias Serramito, e pola representación legal do JULIA VICTORIA CRISTIAN ROBERTO FERNANDEZ DE PIÑAR CERZON, en relación coa sentenza do 19 de setembro de 2018 ditada no actual recurso nº 374/2017. Neste concello, a data de hoxe, non se notificou a firmeza da sentenza referenciada nos parágrafos anteriores, polo que neste momento, non se pode proceder á execución da devandita sentenza. No momento no que o Xulgado competente comuníquenos a firmeza da sentenza, procederase á súa execución”. Considerando que con data 02.12.2020 o Concello de Teo solicitou, novamente, ao Concello da Coruña en relación coa sentenza do TSXG: “. nos sexa comunicada calquera circunstancia ao respecto, coa fin de darlle ao proceso selectivo o curso legal que proceda”. Tendo en conta que con data 14.12.2020, nº de Rexistro 6172, tivo entrada no Concello de Teo comunicación da resolución do concelleiro delegado de Economía, Facenda e Réxime Interior nº RES/AYT/15097/2020, de data 16.11.2020 na que se acorda: “. Primeiro. Dar conta da revogación dos actos de nomeamento e toma de posesión de D. José Abel Patiño García como Inspector da Policía Local do Concello da Coruña en execución da sentenza 378/2018 da sala do contencioso-administrativo do Tribunal Superior de Xustiza de Galicia”. En virtude do exposto e no uso das facultades que me confire o artigo 21.1 da Lei 7/1985, do 2 de abril, reguladora das bases do réxime local e demais normativa aplicable, RESOLVO: Primeiro.- Declarar deserta a praza de Inspector da Policía Local de Teo, reservada á quenda de mobilidade horizontal correspondente á oferta de emprego público do ano 2019, convocada en virtude da Resolución da Alcaldía nº 1032/2019, de 16.12.2019, corrixida pola Resolución da Alcaldía nº 1037/2019, de 17.12.2019. Segundo.- Facer pública a presente resolución, mediante a súa inserción no taboleiro de anuncios, na páxina web e no Portal de Transparencia do Concello. Terceiro.- Publicar esta resolución no Boletín Oficial da provincia da Coruña, no Diario Oficial de Galicia e no Boletín Oficial do Estado, e dar traslado da mesma á Vicepresidencia e Consellería da Presidencia, Administracións Públicas e Xustiza da Xunta de Galicia. Cuarto.- Dar conta da presente ao Departamento de Recursos Humanos, aos efectos oportunos. Quinto.- Dar conta ao Pleno na vindeira sesión ordinaria que se celebre. Sexto.- Contra a presente resolución, que pon fin á vía administrativa, poderase: a) Interpor potestativamente recurso de reposición ante o mesmo órgano que ditou o acto, no prazo dun mes contado a partir do día seguinte ao da recepción da presente notificación, nos termos dos artigos 123 e 124 da Lei 39/2015, do 1 de outubro, do procedemento administrativo común das Administracións Públicas. b) Interpor directamente recurso contencioso-administrativo ante o correspondente órgano da xurisdición contencioso-administrativa, no prazo de dous meses contados desde o día seguinte ao da recepción da presente notificación, de acordo co disposto nos artigos 8, 9 e 10 e 46.1, da Lei 29/1998, reguladora da xurisdición contencioso-administrativa. Así mesmo, tamén se poderá empregar calquera outro recurso que se estime pertinente, así como exercer as accións que procedan ante a xurisdición competente. Teo, 29 de decembro de 2020 O alcalde Rafael Carlos Sisto Edreira